Diari Oficial de la Generalitat Valenciana


Sumari del DOGV 9460, del 31-10-2022 (2022/9992)

RESOLUCIÓ de 5 de setembre de 2022, de la Sotssecretaria de la Vicepresidència d'Igualtat i Polítiques Inclusives per la qual s'autoritza una transferència de crèdits del capítol II del programa 313.40 «Diversitat funcional i salut mental» al capítol II del programa 311.10, «Direcció i serveis generals», per un import d'1.000.000,00 euros.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9460

Data del DOGV
:   31-10-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/9992


Data del document
:   05-09-2022

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Resolució

Descriptors 

:   * Vicepresidència i Conselleria d'Igualtat i Polítiques Inclusives

RESOLUCIÓ de 5 de setembre de 2022, de la Sotssecretaria de la Vicepresidència d'Igualtat i Polítiques Inclusives per la qual s'autoritza una transferència de crèdits del capítol II del programa 313.40 «Diversitat funcional i salut mental» al capítol II del programa 311.10, «Direcció i serveis generals», per un import d'1.000.000,00 euros. [2022/9992]  
  
D'acord amb el Decret 170/2020, de 30 d'octubre, del Consell, d'aprovació del Reglament orgànic i funcional de la Vicepresidència i Conselleria d'Igualtat i Polítiques Inclusives, la Sotssecretaria té encomanada la tramitació de despeses corrents de caràcter general de la Vicepresidència i Conselleria d'Igualtat i Polítiques Inclusives, a càrrec del capítol II del programa 311.10, «Direcció i serveis generals».  
D'acord amb l'informe proposta de la Secretaria General Administrativa, el crèdit consignat en el capítol II del programa 311.10 resulta insuficient per a donar cobertura a les despeses que es presenten en aquests moments, com el contracte basat dels serveis postals amb la Societat Estatal Correus i Telègrafs, SA, i també la imputació pressupostària d'obligacions econòmiques que necessiten de l'acord del Consell, segons la Llei 1/2015, d'1 de febrer, d'hisenda pública, del sector públic instrumental i de subvencions. És per això que es proposa incrementar la dotació d'aquest capítol de despeses a càrrec del crèdit disponible i no subjecte a obligacions pendents ni vinculat a finançament condicionat del capítol II del programa 313.40, «Diversitat funcional i salut mental».  
En conseqüència, vist l'informe del Servei de Gestió Econòmica i Pressupostària i el certificat de la Direcció General de Diversitat Funcional i Salut Mental sobre la disponibilitat del crèdit que serà transferit, d'acord amb el que es disposa en els articles 21 i 25.a de la Llei 8/2021, de 30 de desembre, de pressupostos de la Generalitat per a l'exercici 2022, resolc:  
  
Primer i únic  
Autoritzar una transferència de crèdits entre els capítols II del pressupost de despeses dels programes 31574 i 31107, adscrits a la Vicepresidència i Conselleria d'Igualtat i Polítiques Inclusives, que implica:  
  
 Minoració del crèdit en l'aplicació pressupostària 31.19.70.119.40.4 per un import d'1.000.000,00 euros.  
 Augment del crèdit en l'aplicació pressupostària 92.62.95.053.20.1 per un import d'1.000.000,00 euros.  
  
València, 5 de setembre de 2022.- La vicepresidenta del Consell i consellera d'Igualtat i Polítiques Inclusives, p. d. (Resolució de 29.02.2016), el sotssecretari: Daniel Mestre Cañón.